92. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. Υ6/2549 της 8 Μαΐου/11 Ιουν. 1996 (ΦΕΚ Β΄  443) 2η Συμπλήρωση της κοινής υπουργικής απόφασης Α6/11335/27.12.85 «Εφαρμογή Κοινοτικών Πράξεων που αφορούν καλλυντικά προϊόντα» με σκοπό την εναρμόνιση της Ελληνικής Νομοθεσίας καλλυντικών προϊόντων, προς την Κοινοτική Οδηγία 95/32/ΕΚ της Επιτροπής σχετικά με τις μεθόδους αναλύσεως που είναι απαραίτητες για τον έλεγχο της συνθέσεως, των καλλυντικών προϊόντων. (Αναδημοσίευση). Έχοντας υπόψη: 1.Τις διατάξεις: α)Του άρθρ. 1 και 3 του Νόμ. 1338/83 «Εφαρμογή του Κοινοτικού Δικαίου» (ΦΕΚ 34/Α/83) όπως τροποποιήθηκε από το άρθρ. 6 του Νόμ. 1440/84 (ΦΕΚ 70/Α΄/84) «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο Κεφάλαιο της Ευρωπαϊκής Κοινότητας Άνθρακος και Χάλυβος του Οργανισμού Εφοδιασμού της EURATOM καθώς και του άρθρ. 65 του Νόμ. 1892/90» (ΦΕΚ Α΄/101/90) για τον εκσυγχρονισμό και την ανάπτυξη και άλλες διατάξεις. β)Των άρθρ. 2 παρ. 2 περίπτ. 1α και 14 του Νόμ. 1316/83 «Ίδρυση Οργάνωσης και αρμοδιότητες του Εθνικού Οργανισμού Φαρμάκων (ΕΟΦ) της Εθνικής Φαρμακοβιομηχανίας (ΕΦ) της Κρατικής Φαρμακαποθήκης (ΚΦ) και τροποποίηση της Φαρ/κής Νομοθεσίας και άλλες διατάξεις» (ΦΕΚ 3/Α΄/ 11.1.83) όπως τροποποιήθηκε και συμπληρώθηκε με τις διατάξεις του Νόμ. 1965/91 (ΦΕΚ Α΄/146/ 26.9.91). 2.Την οδηγία 95/32/ΕΚ (Ε.Ε.Ε.Κ. αριθ. L. 178/20/28.2.95) για τις μεθόδους ελέγχου της συνθέσεως καλλυντικών προϊόντων. 3.Την υπ’ αριθ. 0-118/5.2.96 εισήγηση του ΔΣ/ΕΟΦ. 4.Την υπ’ αριθ. ΔΥ3α/οικ.158/96 κοινή απόφαση του Πρωθυπουργού και του Υπουργού Υγείας και Πρόνοιας «Ανάθεση αρμοδιοτήτων στους Υφυπουργούς Υγείας και Πρόνοιας Φραγκλίνο Παπαδέλλη και Θεόδωρο Κοτσώνη» (ΦΕΚ 59/Β/29.1.96). 5.Το άρθρ. 29Α του Νόμ. 1558/85 (ΦΕΚ  Α΄/137) όπως προστέθηκε με το άρθρ. 27 του  Νόμ. 2081/92 (ΦΕΚ Α΄/154) και το γεγονός ότι   από  την  παρούσα   απόφαση  δεν  προκαλείται (Μετά τη σελ. 820,358) Σελ. 820,359 Τεύχος 1238-Σελ. 57 Φάρμακα-Ιδιοσκευάσματα 34.Ι.δ.92 δαπάνη σε βάρος του Κρατικού Προϋπολογισμού, αποφασίζουμε: Σκοπός Άρθρ.1.-Με τις διατάξεις της παρούσας υπουργικής απόφασης, συμπληρώνεται η υπ’ απόφ. Α6Γ/11335/27.12.85 (ΦΕΚ Β΄/105/86) σε συμμόρφωση προς την οδηγία 95/32/ΕΚ (ΕΕΕΚ αριθ. L 178/20/28.2.95) της Επιτροπής σχετικά με τις μεθόδους αναλύσεως που είναι απαραίτητες για τον έλεγχο της συνθέσεως καλλυντικών προϊόντων. Άρθρ.2.-Για τον έλεγχο της συνθέσεως των καλλυντικών προϊόντων και ειδικότερα ποσοτικό και ποιοτικό προσδιορισμό των κατωτέρω αναφερομένων συστατικών εφαρμόζονται οι μέθοδοι ελέγχου που περιγράφονται στο παράρτημα που ακολουθεί και αποτελεί αναπόσπαστο μέρος της παρούσας απόφασης. Συστατικά: 1)Βενζοϊκό οξύ 2)4-υδροξυβενζοϊκό οξύ 3)σορβικό οξύ 4)σαλικυλικό οξύ 5)προπιονικό οξύ 6)υδροκινόνη 7)μονομεθυλαιθέρας της υδροκινόνης 8)μονοαιθυλαιθέρας της υδροκινόνης 9)μονοβενζυλαιθέρας της υδροκινόνης Άρθρ.3.-Η ισχύς της παρούσας απόφασης αρχίζει από τις 30 Σεπτ. 1996. (Ακολουθεί Παράρτημα). Σελ. 820,360 Τεύχος 1238-Σελ. 58 34.Ι.δ.92 Φάρμακα-Ιδιοσκευάσματα 